C-17 Globemaster III

Boeing (dahulunya McDonnell Douglas) C-17 Globemaster III adalah pesawat pengangkut strategik yang dikeluarkan oleh syarikat Boeing Integrated Defense Systems, dan kini digunakan oleh Tentera Udara Amerika Syarikat, Tentera Udara Diraja British, Tentera Udara Diraja Australia dan Tentera Udara Diraja Kanada."Boeing menghantar kapal terbang C-17 pertama ke Kanada" NATO juga merancang untuk memperolehi kapal terbang pengangkut strategik ini.

C-17 Globemaster III berupaya membuat penghantaran strategik anggota tentera dan semua jenis kargo dengan pantas ke pangkalan operasi atau terus ke pangkalan hadapan dalam kawasan pergolakan. Kapal terbang ini juga berupaya untuk melaksanakan penghantaran udara taktikal, pemindahan perubatan dan misi penguguran dari udara. C-17 mendapat namanya daripada kapal terbang kargo Tentera Udara A.S sebelumnya iaitu, C-74 Globemaster dan C-124 Globemaster II.

 Latar belakang 
Pada tahun 1970-an, Tentera Udara A.S. mula merancang untuk menggantikan kapal terbang pengangkut taktikal C-130 Hercules. Pertandingan pesawat pengangkut sederhana STOL termaju (AMST) telah diadakan, firma Boeing telah mencadangkan kapal terbang YC-14, manakala firma McDonnell Douglas pula telah mencadangkan kapal terbang YC-15. Meskipun cadangan dari kedua-dua firma ini melangkaui spesifikasi yang ditetapkan, pertandingan AMST telah dibatalkan sebelum pemenangnya dipilih.Kennedy 2004, m/s. 3-20.

Pada awal tahun 1980-an, Tentera Udara A.S mendapati mereka memiliki sejumlah besar kapal terbang kargo C-141 Starlifter yang telah berusia. Beberapa kapal terbang C-141 menghadapi masalah struktur yang teruk disebabkan penggunaannya yang intensif. Memburukan lagi masalah, dari segi sejarah Tentera Udara A.S tidak pernah memiliki keupayaan mencukupi bagi memenuhi keperluan pengangkutan udara strategiknya. Sebagai tindak balas, firma McDonnell Douglas telah dipilih untuk membangunkan kapal terbang baru dengan menggunakan YC-15 sebagai asas. Firma McDonnell Douglas telah dianugerahkan kontrak untuk membina kapal terbang cadangannya, kemudian menamakan sebagai C-17A Globemaster III, pada 28 Ogos, 1981. Kapal terbang baru ini berbeza dari segi sayap rentang belakang, saiz yang lebih besar dan enjin yang lebih berkuasa. Ini bukan saja menjadikan ia boleh melaksanakan semua kerja yang dilakukan oleh C-141, tetapi juga memlaksanakan beberapa tugas C-5 Galaxy, menjadikan angkatan kapal terbang C-5 untuk mengendalikan kargo yang bersaiz besar.

 Pengendali 

 Tentera Udara Diraja Australia : 4 C-17ER.
 No. 36 Squadron"Rancangan induk bagi pesawat C-17." Air Force News. Volume 48, No. 4, 23 Mac 2006 

 Tentera Udara Kanada : 4 C-17ERs.
 429 Squadron "Bisons""Kerajaan baru Kanada mewujudkan semula skuadron untuk menyokong pesawat C-17",Jabatan Pertahanan Kebangsaan Kanada, 18 Julai 2007.

 Tentera Udara Diraja British : 6 C-17ER.
 No. 99 Squadron

 Tentera Udara Amerika Syarikat : 171 semuanya, (71 C-17, 100 C-17ER) dengan 19 lagi C-17ER telah ditempah setakat Februari 2008."Boeing menjangka 'tahun baik' bagi pesawat pengangkut berisiko C-17", Flightglobal.com, 21 Februari 2008.
 172d Airlift Wing
 97th Air Mobility Wing
 437th Airlift Wing
 315th Airlift Wing
 436th Airlift Wing
 512th Airlift Wing
 412th Test Wing
 3d Wing
 15th Airlift Wing
 452d Air Mobility Wing
 62d Airlift Wing
 446th Airlift Wing
 305th Air Mobility Wing
 514th Air Mobility Wing
 60th Air Mobility Wing
 349th Air Mobility Wing

 Spesifikasi (C-17) 
kiri|300px

 Lihat juga 
Pembangunan berkaitan
 McDonnell Douglas YC-15

Pesawat setanding
 C-141 Starlifter
 Ilyushin Il-76

 Rujukan 

 Kennedy, Betty R. Globemaster III: Perolehan C-17, Sejarah Pejabat Arahan Mobiliti Udara, 2004.
 Norton, Bill. Boeing C-17 Globemaster III, Specialty Press, 2001. ISBN 1-58007-061-2.

 Pautan luar 

 C-17 di laman web Boeing.com
 Lembaran fakta C-17 Tentera Udara A.S 
 sejarah C-17 di laman web Boeing.com
 C-17 di laman web GlobalSecurity.org
 Gambar terperinci C-17 di laman web b-domke.de
 Pandangan dalam C-17 yang digunakan sebagai pengangkut anggota

Kategori:Pesawat Boeing
Kategori:Pesawat pengangkut tentera